Държавен вестник, бр. 65, 2017 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  65
Чл. 4. Начин на класиране
(1) В първенството за Първа професионална 
лига, както и в първенства, провеждани по 
кръговата система, на всички равнища (нива) 
на отбора победител във всяка футболна среща 
се начисляват 3 точки; при равен резултат двата 
отбора получават по 1 точка, а на загубилия 
футболната среща отбор не се начисляват точ-
ки. При пряко отстраняване в една или в две 
срещи (когато такова е предвидено) точки не 
се присъждат.
(2) Временното и крайното класиране на от-
борите във всяка лига (за първо и второ ниво), 
съответно група, се извършва по броя на спече-
лените точки. Крайното класиране на отборите 
от 7-о до 14-о място в Първа професионална 
лига се извършва по следния начин:
Отборите, класирали се на 1-во и 2-ро място 
в групите на втората фаза, оформят класирането 
от 7-о до 10-о място, съответно класиралите се 
на 3-то и 4-то място в групите на втората фаза 
оформят класирането от 11-о до 14-о място 
съобразно елиминационните срещи помежду 
им. При условие че няма такива срещи на едно 
ниво, се взема предвид точковият актив след 
втората фаза.
(3) При равенство на точките се прилагат 
следните принципи:
а) ако два отбора имат еднакъв брой точки, 
по-предно място в общото класиране получава 
отборът, който има по-добър резултат в срещите 
помежду им или е отбелязал повече голове на 
чужд терен в срещите помежду им; при равенство 
на двата показателя се прилагат последователно 
изискванията на букви „в“, „г“, „д“ и „е“;
б) ако три и повече отбора имат еднакъв брой 
точки, класирането им се извършва чрез ново 
класиране по резултатите от срещите помежду 
им; при равенство в точките, головата разлика 
и по-големия брой на отбелязаните голове се 
прилагат последователно изискванията на букви 
„в“, „г“, „д“ и „е“, както следва:
в) по-добра голова разлика в генералното 
класиране;
г) по-голям брой на отбелязаните голове в 
генералното класиране;
д) класиране по спортсменство;
е) жребий.
(4) Допустимо е точковият резултат на даден 
отбор както при временното, така и в крайното 
класиране, да е отрицателна величина поради 
наложено наказание „отнемане на точки“ („от-
рицателен точков актив“).
(5) Ако даден отбор е завършил първенство-
то с отрицателен точков актив, последният се 
запазва за следващото първенство независимо 
от нивото или групата, в която отборът ще се 
състезава.
(6) Ако наказанието „отнемане на точки“ е 
наложено в периода между две първенства и не 
се отнася за приключилото първенство, отборът 
започва новия сезон с отрицателен точков актив, 
определен според наложеното наказание. 
Чл. 5. Принципи за попълване състава на 
групите
(1) Съставът на ППЛ, ВПЛ и всички групи, 
изброени в чл. 1, се попълва въз основа на по-
следователно прилагане на следните принципи:
1. отпадналите от по-горно ниво;
2. запазилите мястото си в съответната лига 
или група съобразно класирането си в предход-
ното първенство;
3. влезлите директно от по-долното ниво;
4. влизане чрез квалификации;
5. участвалите в квалификации по обратен 
ред на отпадането им и след произнасяне от 
съответния администриращ орган;
6. влизането и изпадането на „Вторите отбори“ 
на ФК от Първа професионална лига, участници 
във Втора професионална лига, се определят в 
съответствие с чл. 8;
7. всеки ФК, който има отбор, участващ в 
Първа професионална лига или Втора профе-
сионална лига, следва да участва с отбор и в 
първенството „Деца „U-15“;
8. за футболните групи „U-17“ и „U-19“ 
важи класирането и условията от първенство 
2016/2017 г.
(2) При отказ на отбор от Първа професио-
нална лига, Втора професионална лига или Трета 
лига (аматьорска) преди започване на първенство 
съставът на съответната лига/група се попълва 
при необходимост с отбор от непосредствено 
следващото по низходящ ред ниво при условията 
на ал. 1, т. 3, 4 и 5. Ако се попълва група от Трета 
лига (аматьорска) или група от по-долно ниво, 
то попълването се извършва и при спазване на 
териториалното деление. 
(3) Не се допуска попълване с отбор, изпаднал 
от същата лига или група според класирането 
от предходното първенство.
(4) Спортно-техническите критерии за ФК 
с отбор от Първа лига, съответно Втора лига, 
се прилагат само ако ФК е получил лиценз за 
съответното ниво.
Раздел ІІ
След завършване на първенствата 
Чл. 6. Първенство на Първа професионална 
лига
(1) Отборът, класирал се на първо място 
съгласно чл. 2, ал. 1, т. 2, буква „а“, се обявява 
за Шампион на България, като:
а) той придобива правото на участие в Шам-
пионската лига (ШЛ) от етап, определен от 
коефициента на УЕФА;
б) при класиране на отбора в груповата фаза 
на ШЛ юношеският му отбор „Старша възраст“ 
добива право на участие в Юношеска лига на 
УЕФА 2018/2019. 
(2) Когато има равенство в показателите по 
чл. 4, ал. 3, букви от „а“ до „д“ вкл., се прилагат 
последователно следните процедури:
а) Шампионът на България се определя в до-
пълнителна футболна среща на неутрален терен;
б) когато резултатът в допълнителната фут-
болна среща е равен, се играят две продължения 
по 15 минути; при ново равенство се изпълняват 
наказателни удари до излъчване на Шампион 
на България;